*252. számú előterjesztés*

a közvilágítási lámpatestek cseréjére vállalkozó kiválasztása

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

Új közvilágítási lámpatestek beszerzése városüzemeltetési feladat tekintetében végeztünk döntés előkészítő munkát:

A közvilágítás korszerűsítési munka garanciális ideje 2019. évben lejárt. Még garanciális időn belül a szállító közel 40 db meghibásodott lámpatestet javított. Az idei évben is vannak már hibás lámpatestek, ezekből 20 db már cserélve lett. A település bejárása után rendelkezésre áll a meghibásodott lámpatestek listája.

40 db lámpatest nem világít, vagy részlegesen világít, cseréjük mindenképpen javasolt a megfelelő megvilágítási érték biztosítása érdekében.

A közvilágítás korszerűsítésének 2014. évben készült tervei alapján kértük, hogy a különböző teljesítményű fényforrásokra és azok lámpatesteire helyettesítő korszerű 10 év garanciával rendelkező LED-es fényforrások és azok lámpatestei beszerzésére vonatkozó típusonkénti egységárat tartalmazó árajánlatot küldjenek.

Megrendelésünket követően a raktáron lévő eszközökből 1-2 héten belül tudnak szállítani, amik nincsenek raktáron azok szállítási ideje 2 hónap is lehet.

Ajánlattételre szóló felhívás került kiküldésre három vállalkozónak, melynek tárgya:

„Bátaszék közigazgatási területén a meglévő meghibásodott lámpatestek cseréje új, ledes lámpatestekre”

Mennyisége: a csatolt műszaki dokumentációk és tervrajzok alapján helyettesítő lámpatestek szállítása és beszerelése minimum 10 év garanciális időtartam vállalása mellett

Az ajánlattételi határidő lejártáig egy ajánlattevő nyújtotta be ajánlatát. Az ajánlat formai és tartalmi szempontoknak megfelel (lásd 1.sz. melléklet).

Az ajánlattevő neve: KÖZ-MEG-VILL Kft.

Az ajánlattevő lakóhelye/székhelye: 7100 Szekszárd, Keselyűsi u. 2/A

Az ajánlattevő árajánlatában az alábbi ellenszolgáltatást ajánlotta meg.

|  |  |  |  |  |  |
| --- | --- | --- | --- | --- | --- |
| **Meglévő lámpatest típusa** | Megajánlott helyettesítő LED-es lámpatest típusa minimum 10 év garanciával | 1 db lámpatest **egységára**  (nettó Ft) | 1 db lámpatest cseréjének **egységára** minden járulékos költséggel együtt  (nettó Ft) | Nettó egységár **összesen** (Ft) | Bruttó  egységár **összesen**  (Ft) |
| Florida 14 W | Voltana LED 14W | 56.355,- | 9.630,- | 65.985,- | 83.801,- |
| Florida 20 W | Voltana LED 19W | 57.720, | 9.630,- | 67.350,- | 85.535,- |
| Florida 40 W | Voltana LED 41W | 73.320,- | 9.630,- | 82.950,- | 105.347,- |
| Florida 60 W | Izylum LED 38W | 109.235,- | 9.630,- | 118.865,- | 150.959,- |
| Florida 80 W | Izylum LED 84W | 150.696,- | 9.630,- | 160.326 | 203.614,- |

A cserére javasolt lámpatestek díja:

|  |  |  |  |
| --- | --- | --- | --- |
|  | Ft/db | db | Ft |
| Voltana LED 19W | 85 535 | 1 | 85 535 |
| Izylum LED 38W | 150 959 | 8 | 1 207 672 |
|  | **Összesen:** | **9** | **1 293 207** |

Mindezek figyelembe vételével javasoljuk az alábbi határozati javaslatok elfogadását.

***H a t á r o z a t i j a v a s l a t :***

**Új közvilágítási lámpatestek beszerzésére**

Bátaszék Város Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

új közvilágítási lámpatestek beszerzésére és felszerelésére a KÖZ-MEG-VILL Kft.-t ( 7100 Szekszárd, Keselyűsi út. 2.) bízza meg bruttó 1 293 207,- Ft összegben, amelynek fedezetét az önkormányzat 2020. évi költségvetésének általános tartalék kerete terhére biztosítja.

*Határidő: 2020. december 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: KÖZ-MEG-VILL Kft.

Bátaszéki KÖH városüz. iroda

Bátaszéki KÖH pénzügyi iroda

irattár